CELEX: 62009CB0381
Language: sk
Date: 2010-07-07 00:00:00
Title: Vec C-381/09: Uznesenie Súdneho dvora (siedma komora) zo 7. júla 2010 (návrh na začatie prejudiciálneho konania, ktorý podal Corte suprema di cassazione — Taliansko) — Gennaro Curia/Ministero dell’Economia e delle Finanze, Agenzia delle Entrate (Článok 104 ods. 3 prvý pododsek rokovacieho poriadku — Šiesta smernica DPH — Pôsobnosť — Oslobodenie od DPH — Článok 13 B písm. d) bod 1 — Poskytovanie, dohadovanie a správa úverov — Úžernícke pôžičky — Nedovolená činnosť podľa vnútroštátnej právnej úpravy)

23.10.2010   
            
            
               SK
            
            
               Úradný vestník Európskej únie
            
            
               C 288/16
            
         
      Uznesenie Súdneho dvora (siedma komora) zo 7. júla 2010 (návrh na začatie prejudiciálneho konania, ktorý podal Corte suprema di cassazione — Taliansko) — Gennaro Curia/Ministero dell’Economia e delle Finanze, Agenzia delle Entrate
      (Vec C-381/09) (1)
      
      (Článok 104 ods. 3 prvý pododsek rokovacieho poriadku - Šiesta smernica DPH - Pôsobnosť - Oslobodenie od DPH - Článok 13 B písm. d) bod 1 - Poskytovanie, dohadovanie a správa úverov - Úžernícke pôžičky - Nedovolená činnosť podľa vnútroštátnej právnej úpravy)
      (2010/C 288/26)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Corte suprema di cassazione
      
         Účastníci konania
      
      
         Žalobca: Gennaro Curia
      
         Žalovaní: Ministero dell’Economia e delle Finanze, Agenzia delle Entrate
      
         Predmet veci
      
      Návrh na začatie prejudiciálneho konania — Výklad článku 13 B písm. d) bodu 3 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Oslobodenia od dane — Operácie súvisiace s priznaním, rokovaním a správou pohľadávok — Činnosť úžerníckeho požičiavania peňazí, nezákonná činnosť podľa vnútroštátnej právnej úpravy
      
         Výrok uznesenia
      
      Úžernícke požičiavanie peňazí, ktoré je porušením vnútroštátneho trestného práva, spadá napriek svojej nedovolenosti do pôsobnosti šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia. Článok 13 B písm. d) bod 1 tejto smernice sa musí vykladať v tom zmysle, že členský štát nemôže túto činnosť zaťažiť daňou z pridanej hodnoty, keďže podobná činnosť poskytovania pôžičiek s primeraným úrokom je od tejto dane oslobodená.
      
         (1)  Ú. v. EÚ C 282, 21.11.2009.